pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ปลัดกระทรวงยุติธรรม มอบนโยบายทิศทางการพัฒนาและแก้ไขฟื้นฟูผู้กระทำผิด ให้แก่ผู้บริหารกรมคุมประพฤติ
วันอังคารที่ 7 พฤศจิกายน 2560
ปลัดกระทรวงยุติธรรม มอบนโยบายทิศทางการพัฒนาและแก้ไขฟื้นฟูผู้กระทําผิด ให้แก่ผู้บริหารกรมคุมประพฤติ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
มอบนโยบายทิศทางของกระทรวงยุติธรรมในการพัฒนางานแก้ไขฟื้นฟูผู้กระทําผิด
ในงานสัมมนาผู้บริหารกรมคุมประพฤติ ประจําปีงบประมาณ พ.ศ. ๒๕๖๑
เมื่อวันจันทร์ที่ ๖ พฤศจิกายน ๒๕๖๐ เวลา ๑๖.๐๐ น.
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
มอบนโยบายทิศทางของกระทรวงยุติธรรมในการพัฒนางานแก้ไขฟื้นฟูผู้กระทําผิด
ในงานสัมมนาผู้บริหารกรมคุมประพฤติ ประจําปีงบประมาณ พ.ศ. ๒๕๖๑
โดยมีนายประสาร มหาลี้ตระกูล อธิบดีกรมคุมประพฤติ
พร้อมด้วยคณะผู้บริหารกรมคุมประพฤติ เข้าร่วมฯ
ณ ห้องแซฟไฟร์ ๒๐๒ อาคารอิมแพค ฟอรั่ม เมืองทองธานี จังหวัดนนทบุรี
ปลัดกระทรวงยุติธรรม กล่าวเน้นย้ําถึงการใช้นวัตกรรม เพื่อเพิ่มประสิทธิภาพงาน
และการบูรณาการในกลุ่มภารกิจพัฒนาพฤตินิสัยร่วมกับกรมราชทัณฑ์
และกรมพินิจและคุ้มครองเด็กและเยาวชน ในการดูแลแก้ไขผู้กระทําผิดด้วยวิธีทางบวก
เพื่อให้ผู้กระทําผิดมีชีวิตที่ดีขึ้น (Good Lives Model) ซึ่งต้องมีผลสัมฤทธิ์ที่สามารถวัด
และประเมินผลได้ นอกจากนี้ กระทรวงยุติธรรมได้เล็งเห็นถึงศักยภาพของกรมคุมประพฤติ
ในการขับเคลื่อนงานยุติธรรมจังหวัด เพื่ออํานวยความยุติธรรมแก่ประชาชนต่อไป
รัฐบาลไทย-ข่าวทำเนียบรัฐบาล-มาตรการการเงินการคลังเพื่อสนับสนุนการลงทุนในประเทศ ปี 2563
วันพฤหัสบดีที่ 6 กุมภาพันธ์ 2563
มาตรการการเงินการคลังเพื่อสนับสนุนการลงทุนในประเทศ ปี 2563
วันพฤหัสบดีที่ 6 กุมภาพันธ์ 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
ครม. อนุมัติสินเชื่อเงินทุนแก่ผู้ประกอบการ ผ่านมาตรการภาษีและสินเชื่อดอกเบี้ยพิเศษ เพื่อส่งเสริมและกระตุ้นการลงทุนภายในประเทศ ปี 2563 ประกอบด้วย มาตรการภาษีเพื่อส่งเสริมการลงทุนในประเทศ มาตรการยกเว้นอากรขาเข้าเครื่องจักร มาตรการสินเชื่อเพื่อการลงทุนและเพิ่มประสิทธิภาพการผลิต นอกจากนี้ ยังช่วยสนับสนุนให้ผู้ประกอบการปรับปรุงการผลิตสินค้าด้วยการนําเทคโนโลยีและเครื่องจักรอุปกรณ์ที่ทันสมัยไปใช้ในกระบวนการผลิต โดยคาดว่าจะทําให้ธุรกิจไทยมีสภาพคล่องในการดําเนินงาน สําหรับผู้ประกอบการที่สนใจ ติดต่อได้ที่ ธนาคารเพื่อการส่งออกและนําเข้าแห่งประเทศไทย โทร. 0 2617 2111
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-แถลงการณ์สำนักนายกรัฐมนตรี เรื่อง การเลือกตั้งทั่วไป
วันพุธที่ 23 มกราคม 2562
แถลงการณ์สํานักนายกรัฐมนตรี เรื่อง การเลือกตั้งทั่วไป
แถลงการณ์สํานักนายกรัฐมนตรี เรื่อง การเลือกตั้งทั่วไป
(สามารถดาวน์โหลดตามเอกสารแนบ)
รัฐบาลไทย-ข่าวทำเนียบรัฐบาล-สธ.ชื่นชมลุงพายัพที่ตั้งใจบริจาคดวงตาให้ผู้พิการทางสายตา
วันศุกร์ที่ 8 มิถุนายน 2561
สธ.ชื่นชมลุงพายัพที่ตั้งใจบริจาคดวงตาให้ผู้พิการทางสายตา
โฆษกกระทรวงสาธารณสุข ชื่นชมลุงพายัพผู้ป่วยติดเตียงที่มีความตั้งใจจะบริจาคดวงตาให้ผู้พิการทางสายตา และขอเชิญชวนประชาชนแสดงความจํานงบริจาคอวัยวะและดวงตาได้ที่โรงพยาบาลศูนย์และโรงพยาบาลทั่วไปทุกแห่ง
โฆษกกระทรวงสาธารณสุข ชื่นชมลุงพายัพผู้ป่วยติดเตียงที่มีความตั้งใจจะบริจาคดวงตาให้ผู้พิการทางสายตา และขอเชิญชวนประชาชนแสดงความจํานงบริจาคอวัยวะและดวงตาได้ที่โรงพยาบาลศูนย์และโรงพยาบาลทั่วไปทุกแห่ง ช่วยเหลือเพื่อนมนุษย์ด้วยกัน โดยเฉพาะดวงตาผู้เสียชีวิตทุกกรณีสามารถบริจาคได้
นายแพทย์โอภาส การย์กวินพงศ์ รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์เกี่ยวกับกรณีข่าวลุงพายัพผู้ป่วยติดเตียงที่ต้องการบริจาคดวงตา1ข้างให้กับผู้พิการทางสายตา ว่า กระทรวงสาธารณสุข ขอแสดงความชื่นชมกับความมีน้ําใจ เสียสละดวงตาเพื่อช่วยผู้อื่น ๆ ซึ่งความตั้งใจที่ดีนี้ก็นับว่าเป็นบุญกุศลอันยิ่งใหญ่
นายแพทย์โอภาสกล่าวต่อว่า ข้อมูลศูนย์ดวงตาสภาชาดไทย ในรอบ 6 เดือนปีงบประมาณ 2561 มีผู้ป่วยกระจกตาพิการได้รับการปลูกถ่ายดวงตา 447 ดวงตา ในแต่ละปีสามารถผ่าตัดปลูกถ่ายกระจกตาได้ 700-800 ราย เมื่อทุกฝ่ายร่วมกันรณรงค์ขอรับบริจาคดวงตาจากผู้เสียชีวิต ทําให้สามารถผ่าตัดปลูกถ่ายได้ปีละประมาณ 1,000 ราย อย่างไรก็ดี ยังคงมีผู้รอรับการปลูกถ่ายกระจกตาอีก 12,042 ราย จึงขอเชิญชวนประชาชนแสดงความจํานงบริจาคอวัยวะและดวงตา ได้ที่สภากาชาดไทย หรือโรงพยาบาลศูนย์และโรงพยาบาลทั่วไป ในสังกัดกระทรวงสาธารณสุข และบอกญาติให้รับทราบด้วย เพื่อนํามาปลูกถ่ายอวัยวะและกระจกตาช่วยเหลือเพื่อนมนุษย์ เป็นการสร้างกุศลครั้งสุดท้ายเมื่อผู้บริจาคเสียชีวิตแล้ว
*********************************** 8 มิถุนายน 2561
รัฐบาลไทย-ข่าวทำเนียบรัฐบาล-สาธิต ปล่อยคาราวานหน่วยบริการสาธารณสุขเคลื่อนที่ดูแลประชาชนพื้นที่สูง จ. ตาก
วันจันทร์ที่ 27 มกราคม 2563
สาธิต ปล่อยคาราวานหน่วยบริการสาธารณสุขเคลื่อนที่ดูแลประชาชนพื้นที่สูง จ. ตาก
รัฐมนตรีช่วยว่าการกระทรวงสาธารณสุข ปล่อยคาราวานหน่วยบริการสาธารณสุขเคลื่อนที่โรงพยาบาลท่าสองยางและโรงพยาบาลแม่ระมาด ดูแลประชาชนบนพื้นที่สูง จ.ตาก บริการตรวจรักษา คัดกรองสุขภาพ ฉีดวัคซีน อนามัยแม่และเด็ก พร้อมให้ความรู้ประชาชนในพื้นที่
รัฐมนตรีช่วยว่าการกระทรวงสาธารณสุข ปล่อยคาราวานหน่วยบริการสาธารณสุขเคลื่อนที่โรงพยาบาลท่าสองยางและโรงพยาบาลแม่ระมาด ดูแลประชาชนบนพื้นที่สูง จ.ตาก บริการตรวจรักษา คัดกรองสุขภาพ ฉีดวัคซีน อนามัยแม่และเด็ก พร้อมให้ความรู้ประชาชนในพื้นที่
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายธนิตพล ไชยนันทน์ ที่ปรึกษารัฐมนตรีช่วยว่าการกระทรวงสาธารณสุข แพทย์หญิงพรรณพิมล วิปุลากร อธิบดีกรมอนามัย ลงพื้นที่ปล่อยคาราวานหน่วยบริการสาธารณสุขเคลื่อนที่จากโรงพยาบาลท่าสองยาง จ.ตาก ดูแลประชาชนในเขตพื้นที่สูง โดยให้สัมภาษณ์ว่า กระทรวงสาธารณสุขมีนโยบายเพิ่มการเข้าถึงการรักษาให้กับประชาชนทุกกลุ่มวัย โดยเฉพาะอย่างยิ่งประชาชนในพื้นที่ตามแนวชายแดน พื้นที่สูง ทุรกันดาร เพื่อลดความเหลื่อมล้ํา เนื่องจากประชาชนส่วนใหญ่จะไปรับบริการที่หน่วยบริการปฐมภูมิ ซึ่งจะให้การดูแลส่งเสริมสุขภาพและรักษาพยาบาลเบื้องต้น สําหรับ อ.ท่าสองยาง จ.ตาก ประชาชนส่วนใหญ่เป็นชาวกะเหรี่ยง ปกาเกอะญอ ร้อยละ 90 การดูแลรักษาผู้ป่วยจะเป็นแบบวิถีชาวเขา อาทิ การคลอดด้วยหมอพื้นบ้าน การอนามัยแม่และเด็ก สร้างเสริมภูมิคุ้มกันโรคในเด็ก
ดร.สาธิต กล่าวต่อว่า กระทรวงสาธารณสุข ได้จัดหน่วยบริการสาธารณสุขเคลื่อนที่แบบเบ็ดเสร็จ เป็นคาราวานเดินเท้า มอเตอร์ไซค์ รถปิกอัพ ประกอบด้วย แพทย์ พยาบาล เจ้าหน้าที่สาธารณสุข ทันตภิบาล จากโรงพยาบาลแม่ระมาด โรงพยาบาลท่าสองยาง และโรงพยาบาลส่งเสริมสุขภาพตําบล ลงพื้นที่อํานวยความสะดวกให้กับประชาชน โดยให้บริการคัดกรองสุขภาพ ตรวจรักษาเบื้องต้น ฉีดวัคซีนป้องกันโรค ฝากครรภ์ วางแผนครอบครัว ทันตกรรม และคัดกรองมะเร็งปากมดลูก การตรวจหาหนอนพยาธิ ตรวจหาสารพิษตกค้าง จัดกิจกรรมให้ความรู้ อสม.ออนไลน์ ที่ รพ.สต.กาหม่าผาโด้ อ.ท่าสองยาง จุดบริการสาธารณสุขบ้านจ่อคี อ.ท่าสองยาง สาธารณสุขชุมชนบ้านห้วยโป่ง อ.แม่ระมาด และสุขศาลาพระราชทานโรงเรียนตํารวจตระเวนชายแดน ม.ร.ว.เฉลิมลักษณ์ จันทรเสน (บ้านเลอตอ) อ.แม่ระมาด จ.ตาก
ทั้งนี้ จากการตรวจเยี่ยม รพ.สต.กาหม่าผาโด้ มีปะชากร 3,007 คน มีหญิงตั้งครรภ์ ได้รับการฝากครรภ์ ร้อยละ 85.29 ได้รับการดูแลก่อนคลอดตามเกณฑ์คุณภาพ ร้อยละ 67.65 หลังคลอด ร้อยละ 81.82มีการเลี้ยงลูกด้วยนมแม่ ร้อยละ 100 ในกลุ่มผู้สูงอายุจะพบโรคความดันโลหิตสูงมาก สาเหตุมาจากพฤติกรรมการบริโภค
******************* 27 มกราคม 2563
รัฐบาลไทย-ข่าวทำเนียบรัฐบาล-ก.แรงงาน จัดกิจกรรม “กระทรวงแรงงานร่วมต้าน COVID-19”
วันจันทร์ที่ 2 มีนาคม 2563
ก.แรงงาน จัดกิจกรรม “กระทรวงแรงงานร่วมต้าน COVID-19”
กระทรวงแรงงาน โดยสมาคมแม่บ้านกระทรวงแรงงาน จัดกิจกรรมกระทรวงแรงงานร่วมต้าน COVID-19” สาธิตการทําเจลล้างมือและแจกจ่ายให้กับประชาชน สําหรับป้องกันเชื้อไวรัสโคโรน่า เน้นย้ํา ล้างมือบ่อยครั้งช่วยป้องกันเชื้อโรคได้ระดับหนึ่ง
วันที่ 2 มีนาคม 2563 เวลา 08.30 น. พลโทนันทเดช เมฆสวัสดิ์ เลขาธิการรัฐมนตรีว่าการกระทรวงแรงงาน พร้อมด้วยนางสาวอนุสรี ทับสุวรรณ สส.บัญชีรายชื่อพรรครวมพลังประชาชาติไทยและโฆษกคณะกรรมาธิการแรงงาน สภาผู้แทนราษฎร นางเธียรรัตน์ นะวะมะวัฒน์ รองปลัดกระทรวงแรงงาน ในฐานะนายกสมาคมแม่บ้านกระทรวงแรงงาน นางสาวอําพันธ์ ธุววิทย์ รองปลัดกระทรวงแรงงาน และคณะกรรมการ เจ้าหน้าที่สมาคมแม่บ้านกระทรวงแรงงาน ร่วมสาธิตการทําเจลล้างมือ ในกิจกรรม “กระทรวงแรงงานร่วมต้าน COVID-19” โดยได้รับเกียรติจากหม่อมราชวงศ์จตุมงคล โสณกุล รัฐมนตรีว่าการกระทรวงแรงงาน และนายสุทธิ สุโกศล ปลัดกระทรวงแรงงาน ร่วมแจกเจลล้างมือให้กับบุคลากรกระทรวงแรงงานและประชาชนทั่วไป เพื่อป้องกันการรับเชื้อไวรัส รวมถึงลดการแพร่กระจายของเชื้อไวรัส ณ อาคารกระทรวงแรงงาน
ด้านนางเธียรรัตน์ นะวะมะวัฒน์ รองปลัดกระทรวงแรงงาน ในฐานะนายกสมาคมแม่บ้านกระทรวงแรงงาน กล่าวว่า กระทรวงแรงงานร่วมกับสมาคมแม่บ้านกระทรวงแรงงาน ได้ทําเจลล้างมือให้กับชาวกระทรวงแรงงาน เพื่อรณรงค์ป้องกันเชื้อ COVID-19 ที่กําลังแพร่ระบาดอยู่ในขณะนี้ โดยหม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน ได้ให้ความสําคัญกับเรื่องนี้ค่อนข้างมาก ซึ่งนอกจากแต่ละกรมภายใต้กระทรวงแรงงานจะมีมาตรการในการป้องกันแล้ว สํานักงานจัดหางานแต่ละจังหวัดได้มีโครงการฝึกอาชีพอิสระเกี่ยวกับการทําเจลล้างมือด้วยเช่นกัน
ทั้งนี้ เพื่อลดความเสี่ยงการติดเชื้อโรคจากการไอหรือจาม และจากมือสู่ปากได้ในระดับหนึ่ง และหลีกเลี่ยงการไปในสถานที่ที่มีผู้คนแออัด เพื่อลดความเสี่ยงการรับเชื้อหรือแพร่กระจายของเชื้อโรค ขอเน้นย้ําให้พี่น้องแรงงานและประชาชนทั่วไปสวมหน้ากากอนามัย และล้างมือให้บ่อยครั้งและใช้แอลกอฮอล์ทําความสะอาดมือเป็นประจํา รวมถึงดูแลสุขภาพให้แข็งแรงและพักผ่อนให้เพียงพอ ซึ่งสามารถป้องกันได้ในระดับหนึ่ง
รัฐบาลไทย-ข่าวทำเนียบรัฐบาล-สธ.ส่งหน่วยแพทย์เคลื่อนที่ ดูแลผู้ประสบภัยน้ำท่วมใต้ ยังพบผู้เสียชีวิตจากการจมน้ำ
วันพุธที่ 6 ธันวาคม 2560
สธ.ส่งหน่วยแพทย์เคลื่อนที่ ดูแลผู้ประสบภัยน้ําท่วมใต้ ยังพบผู้เสียชีวิตจากการจมน้ํา
กระทรวงสาธารณสุข จัดหน่วยแพทย์เคลื่อนที่ออกให้บริการประชาชนในพื้นที่ประสบภัยน้ําท่วมภาคใต้   ส่งยาชุดน้ําท่วมเพิ่มอีก 66,000 ชุด ให้เจ้าหน้าที่สาธารณสุข ให้ความรู้ย้ําเตือนประชาชนป้องกันการจมน้ํา
กระทรวงสาธารณสุข จัดหน่วยแพทย์เคลื่อนที่ออกให้บริการประชาชนในพื้นที่ประสบภัยน้ําท่วมภาคใต้ ส่งยาชุดน้ําท่วมเพิ่มอีก 66,000 ชุด ให้เจ้าหน้าที่สาธารณสุข ให้ความรู้ย้ําเตือนประชาชนป้องกันการจมน้ํา
นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์เกี่ยวกับการดูแลด้านการแพทย์และสาธารณสุขผู้ประสบภัยน้ําท่วมภาคใต้ ว่า ขณะนี้ สํานักงานสาธารณสุขจังหวัดภาคใต้ เปิดศูนย์ปฏิบัติการด้านการแพทย์และสาธารณสุข ปรับแผนให้การดูแลสุขภาพประชาชนทุกวัน เนื่องจากฝนตกหนักระลอก 2 เมื่อคืนที่ผ่านมา ทําให้ 9 จังหวัด ได้รับผลกระทบจากน้ําท่วม ได้แก่ ปัตตานี ยะลา สงขลา พัทลุง ตรัง ชุมพร นราธิวาส นครศรีธรรมราช และสุราษฎร์ธานี พบมีผู้เสียชีวิต 15 ราย ส่วนใหญ่จมน้ํา จากโรคประจําตัว ดื่มสุรา และออกหาปลา และไฟฟ้าช็อตในบ้าน สถานบริการสาธารณสุขได้รับผลกระทบ 71 แห่ง เกือบทั้งหมดเปิดให้บริการได้ มีโรงพยาบาลส่งเสริมสุขภาพตําบล 2 แห่ง คือ รพ.สต.บ้านเกาะ อ.รามัน จ.ยะลา และ รพ.สต.ชะรัด อ.กงหรา จ.พัทลุง ย้ายจุดไปยังบริเวณใกล้เคียง ได้ให้เจ้าหน้าที่สาธารณสุข ให้ความรู้ประชาชนป้องกันการจมน้ํา และอันตรายที่มากับน้ําท่วม และจัดหน่วยแพทย์เคลื่อนที่ดูแลผู้ประสบภัย โดยเฉพาะผู้ป่วยติดบ้านติดเตียง ในวันนี้ ส่วนกลางการสนับสนุนยาและเวชภัณฑ์เพิ่มเติม ได้แก่ ยาชุดช่วยเหลือน้ําท่วม 66,000 ชุด ยาทาน้ํากัดเท้า 3,000 หลอด
ปลัดกระทรวงสาธารณสุขกล่าวต่อว่า ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข มีความห่วงใยและขอบคุณเจ้าหน้าที่ สาธารณสุข ซึ่งหลายคนแม้ถูกน้ําท่วมบ้าน ก็ยังมาทํางานดูแลประชาชน เบื้องต้นทราบว่ามีบ้านของบุคลากรสาธารณสุขที่ถูกน้ําท่วมเกือบ 100 หลังคาเรือน
สําหรับจังหวัดนครศรีธรรมราช ซึ่งมีน้ําท่วมทั้ง 23 อําเภอ โรงพยาบาลท่าศาลา ยังเปิดให้บริการได้ มีน้ําท่วมชั้น 1 ของอาคาร บริเวณห้องเวชปฏิบัติครอบครัว ห้องฝากครรภ์ ห้องตรวจ CT scan เจ้าหน้าที่ขนย้ายอุปกรณ์เครื่องมือแพทย์ที่มีราคาแพงขึ้นที่สูง มีเอกสารและเครื่องมือแพทย์ได้รับความเสียหายบางส่วน เคลื่อนย้ายผู้ป่วยขึ้นไปอยู่บริเวณชั้น 2 และบ้านพักเจ้าหน้าที่ได้รับความเสียหายประมาณ 10 หลัง ขณะนี้ ได้ประสานให้ผู้ป่วยวิกฤตฉุกเฉินไปรักษาที่โรงพยาบาลใกล้เคียง เช่น รพ.มหาราชนครศรีธรรมราช รพ.ค่ายวชิราวุธ และรพ.ลานสะกา โดยโรงพยาบาลสิชล ได้เปิดเป็นศูนย์อพยพ จัดอาหาร น้ําดื่ม ดูแลผู้ประสบภัยอย่างเต็มที่ ขณะนี้มีผู้ประสบภัยกว่า 100 คน และยังทยอยเดินทางมาอย่างต่อเนื่อง ให้บริการได้ตามปกติ แต่อาจไม่สะดวกบ้าง เพราะแพทย์ พยาบาล เจ้าหน้าที่น้ําท่วมบ้าน ถนนจมน้ําเดินทางมาไม่ได้กว่า 80 คน ส่วนจังหวัดตรัง ได้จัดหน่วยแพทย์ดูแลประชาชนในศูนย์อพยพอบต.นาตาล่วง และศูนย์อพยพตําบลหนองตรุด ต.บางรัก อ.เมือง พร้อมทั้งดูแลสุขาภิบาลสิ่งแวดล้อม และอพยพผู้ป่วยติดบ้านติดเตียงออกนอกพื้นที่ก่อนน้ําท่วมแล้ว
**************************** 6 ธันวาคม 2560
รัฐบาลไทย-ข่าวทำเนียบรัฐบาล-ชวนคนไทยตรวจคัดกรองโรคไวรัสตับอักเสบ บี และซี ฟรีทั่วประเทศ
วันศุกร์ที่ 7 สิงหาคม 2563
ชวนคนไทยตรวจคัดกรองโรคไวรัสตับอักเสบ บี และซี ฟรีทั่วประเทศ
วันศุกร์ที่ 7 สิงหาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
เนื่องในสัปดาห์รณรงค์วันตับอักเสบโลก ประจําปี 2563 รัฐบาลขอเชิญชวนประชาชนกลุ่มเสี่ยง เช่น กลุ่มพนักงานเก็บขยะ กลุ่มผู้ที่เคยได้รับเลือดหรือรับบริจาคอวัยวะ หรือผู้ที่มีประวัติใช้สารเสพติดด้วยวิธีฉีด เข้ารับการตรวจคัดกรองโรคไวรัสตับอักเสบ บี และ ซี โดยไม่เสียค่าใช้จ่าย ระหว่างวันที่ 10 ส.ค. – 31 ธ.ค. 63 ณ โรงพยาบาลในสังกัดกระทรวงสาธารณสุขที่เข้าร่วมโครงการ 77 จังหวัดทั่วประเทศ นอกจากนี้ยังมีบริการให้คําปรึกษา ตรวจคัดกรอง และส่งต่อ เพื่อเข้าสู่การรักษาต่อไป ทั้งนี้ รัฐบาลมุ่งหวังให้ประชาชนเข้าถึงการรักษาโรคไวรัสตับอักเสบ บี และ ซี เพื่อลดความเสี่ยงการเกิดโรคอื่น ๆ ที่ตามมา เช่น โรคตับแข็งและมะเร็งตับ เพื่อให้ทุกชีวิตปลอดภัย หากมีข้อสงสัยสอบถาม สายด่วนกรมควบคุมโรค โทร.1422
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“พาณิชย์” จัดมหกรรมธงฟ้าลดค่าครองชีพ ช่วยลดค่าครองชีพให้ชาวโคราชและจังหวัดใกล้เคียง
วันจันทร์ที่ 29 มกราคม 2561
“พาณิชย์” จัดมหกรรมธงฟ้าลดค่าครองชีพ ช่วยลดค่าครองชีพให้ชาวโคราชและจังหวัดใกล้เคียง
“พาณิชย์” จัดมหกรรมธงฟ้าลดค่าครองชีพ ช่วยลดค่าครองชีพให้ชาวโคราชและจังหวัดใกล้เคียง 26-29 ม.ค.นี้ นําสินค้าจําเป็นที่ต้องใช้ในชีวิตประจําวันลดราคากว่า 120 คูหา
พร้อมนําสินค้าไฮไลต์ ทั้งไข่ไก่ เนื้อไก่ เนื้อหมู น้ํามันปาล์ม น้ํามันถั่วเหลือง ขายราคาพิเศษสุดๆ คาดเงินสะพัด 10 ล้าน ลดค่าครองชีพ 4-5 ล้านบาท
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ เปิดเผยว่า กระทรวงพาณิชย์ได้จัดงาน “มหกรรมธงฟ้าลดค่าครองชีพเพื่อประชาชนจังหวัดนครราชสีมา” ระหว่างวันที่ 26 – 29 มกราคม 2561   ณ บริเวณลานอนุสาวรีย์ท้าวสุรนารี อําเภอลําทะเมนชัย จังหวัดนครราชสีมา เพื่อช่วยเหลือประชาชนลดค่าครองชีพในจังหวัดนครราชสีมาและจังหวัดใกล้เคียง รวมทั้งให้ผู้ผลิต ผู้จําหน่ายสินค้าชุมชนในพื้นที่จังหวัดนครราชสีมาและจังหวัดใกล้เคียงนําสินค้ามาจําหน่ายในงานเพื่อเพิ่มรายได้และเพิ่มช่องทางการจําหน่ายสินค้า โดยในการจัดงานครั้งนี้ จะมีการจัดแสดงและจําหน่ายสินค้า จํานวนไม่น้อยกว่า 120 คูหา ซึ่งเป็นการจําหน่ายสินค้าจากเกษตรกร ผู้ประกอบการรายย่อย และวิสาหกิจชุมชนจากจังหวัดนครราชสีมาและจังหวัดใกล้เคียง รวมทั้งผู้ผลิตสินค้าอุปโภคบริโภคราคาประหยัดและอาหารสําเร็จรูปในราคาพิเศษถูกกว่าท้องตลาดทั่วไป
สําหรับสินค้าที่นํามาจําหน่ายได้แก่ ผลิตภัณฑ์ท้องถิ่นและสินค้าเกษตร/เกษตรแปรรูป/สินค้า OTOP จากจังหวัดนครราชสีมา และจังหวัดบุรีรัมย์ สินค้าอุปโภคบริโภคที่จําเป็น เช่น สบู่ ยาสีฟัน ผงซักฟอก แชมพู อาหารสําเร็จรูป เครื่องปรุงรสเครื่องนุ่งห่ม เป็นต้น ซึ่งจะมีการนํามาลดราคาเป็นพิเศษร้อยละ 20 – 40 เพื่อช่วยเหลือผู้มีรายได้น้อย และอาหารปรุงสําเร็จราคาประหยัดจากร้านอาหารหนูณิชย์ ราคาไม่เกิน 25 - 35 บาท นอกจากนี้ ยังมีสินค้าไฮไลท์ ลดราคาถูกเป็นพิเศษเพื่อช่วยเหลือผู้มีรายได้น้อยลดค่าครองชีพ จํานวน 5 ชนิด 7 รายการ ได้แก่ ไข่ไก่เบอร์ 2 ราคาปกติแผง (30 ฟอง) ละ 85 บาท ลดเหลือแผงละ 40 บาท เนื้อสุกรชําแหละ (เนื้อแดง) ราคาปกติกิโลกรัมละ 120 บาท ลดเหลือกิโลกรัมละ 60 บาท เนื้อไก่ (น่องติดสะโพก) ราคาปกติกิโลกรัมละ 75 บาท ลดเหลือกิโลกรัมละ 35 บาท น้ํามันพืชปาล์มบรรจุขวด (1 ลิตร) ราคาปกติขวดละ 37 บาท ลดเหลือขวดละ 22 บาท และน้ํามันพืชถั่วเหลืองบรรจุขวด (1 ลิตร) ราคาปกติขวดละ 45 บาท ลดเหลือขวดละ 25 บาท
“การจัดงานครั้งนี้คาดว่าจะมีประชาชนสนใจเข้าร่วมงานประมาณ 12,000 คน มีรายได้จากการจําหน่ายสินค้าประมาณ 10 ล้านบาท จะสามารถลดค่าครองชีพประชาชนได้ประมาณ 4 – 5 ล้านบาท”    นายสนธิรัตน์กล่าว
รัฐบาลไทย-ข่าวทำเนียบรัฐบาล- โฆษกกระทรวงอุตสาหกรรม สวัสดีปีใหม่ 2563
วันศุกร์ที่ 20 ธันวาคม 2562
โฆษกกระทรวงอุตสาหกรรม สวัสดีปีใหม่ 2563
นางสาวสุชาดา แทนทรัพย์ โฆษกกระทรวงอุตสาหกรรม มอบกระเช้าของขวัญและร่วมสวัสดีปีใหม่ 2563 ณ สํานักงานหนังสือพิมพ์แนวหน้า
วันนี้ (19 ธ.ค. 62) นางสาวสุชาดา แทนทรัพย์ โฆษกกระทรวงอุตสาหกรรม มอบกระเช้าของขวัญและร่วมสวัสดีปีใหม่ 2563 โดยมีนายอนันตเดช พงษ์พันธุ์ บรรณาธิการข่าวเศรษฐกิจ หนังสือพิมพ์แนวหน้า เป็นผู้รับมอบ ณ สํานักงานหนังสือพิมพ์แนวหน้า
รัฐบาลไทย-ข่าวทำเนียบรัฐบาล-ผู้ช่วยโฆษกรัฐบาล แจ้งการปรับกำหนดการการประชุมคณะรัฐมนตรีในเดือนตุลาคม 2561
วันอังคารที่ 25 กันยายน 2561
ผู้ช่วยโฆษกรัฐบาล แจ้งการปรับกําหนดการการประชุมคณะรัฐมนตรีในเดือนตุลาคม 2561
พันเอกหญิงทักษดา สังขจันทร์ ผู้ช่วยโฆษกประจําสํานักนายกรัฐมนตรีแจ้งการปรับกําหนดการการประชุมคณะรัฐมนตรีในเดือนตุลาคม 2561 โดยเลขาธิการคณะรัฐมนตรีจะแจ้งกําหนดการเกี่ยวกับการประชุมคณะรัฐมนตรีดังกล่าวอย่างเป็นทางการให้ทราบอีกครั้งหนึ่ง
วันนี้ ( 25 ก.ย. 61 ) เวลา 14.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พันเอกหญิงทักษดา สังขจันทร์ผู้ช่วยโฆษกประจําสํานักนายกรัฐมนตรี ได้แจ้งถึงกําหนดการการประชุมคณะรัฐมนตรีในเดือนตุลาคม 2561 ว่า เนื่องจากนายกรัฐมนตรีมีภารกิจที่จะต้องเดินทางไปปฏิบัติราชการในต่างประเทศและมีวันหยุดราชการในเดือนตุลาคมหลายวัน ทําให้การประชุมคณะรัฐมนตรีซึ่งปกติประชุมทุกวันอังคารนั้น อาจจะต้องมีการปรับเปลี่ยนหรือเลื่อนไปประชุมวันอื่นตามความเหมาะสม โดยวันอังคารที่ 2 ตุลาคม 2561 จะยังคงมีการประชุมคณะรัฐมนตรีตามปกติเช่นเดิม แต่ในวันอังคารที่ 9 ตุลาคม 2561 จะเลื่อนไปประชุมฯ ในวันพุธที่ 10 ตุลาคม 2561 แทน และวันอังคารที่ 23 ตุลาคม 2561 ซึ่งตรงกับวันปิยมหาราชและเป็นวันหยุดราชการ จะเลื่อนไปประชุมฯ ในวันพุธที่ 24 ตุลาคม 2561 ส่วนวันอังคารที่ 30 ตุลาคม 2561 จะเลื่อนมาประชุมฯ ในวันจันทร์ที่ 29 ตุลาคม 2561
ทั้งนี้ เลขาธิการคณะรัฐมนตรีจะแจ้งกําหนดการเกี่ยวกับการประชุมคณะรัฐมนตรีในเดือนตุลาคมดังกล่าวอย่างเป็นทางการให้ทราบอีกครั้งหนึ่ง
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีติดตามสถานการณ์หมอกควันอย่างใกล้ชิด สั่งการเจ้าหน้าที่บังคับใช้กฎหมายอย่างเด็ดขาด นำคนจุดไฟเผาป่ามาดำเนินคดี
วันอาทิตย์ที่ 29 มีนาคม 2563
นายกรัฐมนตรีติดตามสถานการณ์หมอกควันอย่างใกล้ชิด สั่งการเจ้าหน้าที่บังคับใช้กฎหมายอย่างเด็ดขาด นําคนจุดไฟเผาป่ามาดําเนินคดี
นายกรัฐมนตรีติดตามสถานการณ์หมอกควันอย่างใกล้ชิด สั่งการเจ้าหน้าที่บังคับใช้กฎหมายอย่างเด็ดขาด นําคนจุดไฟเผาป่ามาดําเนินคดี
ศาสตราจารย์นฤมล ภิญโญสินวัฒน์ โฆษกประจําสํานักนายรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมติดตาม พร้อมแสดงความเป็นห่วงสถานการณ์หมอกควันภาคเหนือ ที่ยังคงเพิ่มขึ้นต่อเนื่อง ซึ่งมีสาเหตุจากทั้งการเผาในประเทศ และหมอกควันข้ามแดน พร้อมทั้งสั่งให้ทุกจังหวัดเร่งระดมสรรพกําลังเพื่อควบคุมและดับไฟ ทั้งกําลังภาคพื้นดินและการใช้อากาศยานของกองทัพ ปภ. และ ทส. รวมถึงเครือข่าย ชมรมโดรนจิตอาสาและชมรมร่มบิน ร่วมมือกันสนับสนุนการลาดตระเวนและชี้จุดให้เจ้าหน้าที่เข้าดับไฟ จัดกําลังเจ้าหน้าที่ (จนท.ป่าไม้ ทหาร ฝ่ายปกครอง ปภ. อาสาสมัครและจิตอาสา) เข้าประจําการในระดับหมู่บ้าน
นายกรัฐมนตรียังกําชับให้เจ้าหน้าที่บังคับใช้กฎหมายอย่างเด็ดขาด จับกุมคนจุดไฟเผาป่ามาดําเนินคดีตามกฎหมาย และให้จัดทําแนวกันเพื่อป้องกันการลุกลามของไฟ รวมทั้งให้เข้มงวดในการควบคุมแหล่งกําเนิดฝุ่นละอองทุกประเภท จัดให้มีการฉีดพ่นและโปรยละอองน้ําเพื่อเพิ่มความชุ่มชื้น รวมไปถึงการดูแลเฝ้าระวังผลกระทบต่อสุขภาพอนามัยของประชาชน พร้อมกับขอความร่วมมือประชาชนอย่าจุดไฟเผาป่า หรือทิ้งก้นบุหรี่ ช่วยกันเป็นหูเป็นตา หากพบเห็นเหตุไฟไหม้ป่าให้แจ้งเจ้าหน้าที่ในบริเวณที่ใกล้ที่สุด และให้ความร่วมมือปฏิบัติตามคําแนะนําของส่วนราชการ
สําหรับการแก้ไขปัญหาหมอกควันข้ามแดน นายกรัฐมนตรีกล่าวว่า กรมควบคุมมลพิษ ได้ประสานสํานักงานเลขาธิการอาเซียน ตามกลไกของข้อตกลงอาเซียนเรื่องมลพิษจากหมอกควันข้ามแดน โดยจัดส่งแบบฟอร์มรายงานสถานการณ์เป็นประจําทุกวัน เพื่อให้ทุกประเทศรับทราบปัญหา และกําหนดมาตรการแก้ไขอย่างเป็นรูปธรรม
ทั้งนี้ 17 จังหวัดภาคเหนือส่วนใหญ่ มีค่าฝุ่นละออง PM2.5 เพิ่มสูงขึ้น สาเหตุจากทั้งการเผาในประเทศและหมอกควันข้ามแดน (ลมตะวันตก/ลมใต้) ร่วมกับปัจจัยด้านอุตุนิยมวิทยา ที่มีอากาศปิดในช่วงกลางคืนต่อเนื่องถึงเช้า ลมอ่อน การระบายฝุ่นละอองเกิดได้ค่อนข้างน้อย ฝุ่นละออง PM2.5 มีการสะสมตัวในพื้นที่ในปริมาณมาก โดยเฉพาะในภาคเหนือตอนบน มีพื้นที่ที่ฝุ่นละออง PM2.5 “ไม่เกินเกณฑ์มาตรฐาน” คุณภาพอากาศอยู่ในระดับปานกลาง (สีเหลือง) เพียง 2 จังหวัด ได้แก่ จ.นครสวรรค์ และ จ.อุทัยธานี ซึ่ง 9 จังหวัดภาคเหนือตอนบน ฝุ่นละออง PM2.5 อยู่ในระดับ “มีผลกระทบต่อสุขภาพ (สีแดง)” เกือบทุกพื้นที่ ยกเว้นเพียง 3 จังหวัด ที่ฝุ่นละอองอยู่ในระดับเริ่มมีผลกระทบต่อสุขภาพ (สีส้ม) ได้แก่ จ.ลําพูน จ.แพร่ และ จ.ตาก และสูงสุดที่ จ.เชียงใหม่ (อ.เชียงดาว) 360 มคก./ลบ.ม. มีจํานวนจุดความร้อน (Hotspot) ในอนุภูมิภาคแม่โขง (เมียนมา ลาว เวียดนาม กัมพูชา และไทย) จุดความร้อน (Hotspot) วานนี้ (28 มีนาคม 2563) เพิ่มสูงขึ้นทุกประเทศและสูงสุดที่ เมียนมา 10,061 จุด รองลงมา ได้แก่ ลาว 5,061 จุด และ ไทย (รวมทั่วประเทศ) 3,809 จุด
.......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัด สธ. สั่งสาธารณสุขนิเทศก์ มาทำงานที่ส่วนกลาง เพื่อความสะดวกในการตรวจสอบข้อเท็จจริง
วันศุกร์ที่ 17 พฤศจิกายน 2560
ปลัด สธ. สั่งสาธารณสุขนิเทศก์ มาทํางานที่ส่วนกลาง เพื่อความสะดวกในการตรวจสอบข้อเท็จจริง
ปลัดกระทรวงสาธารณสุข พิจารณาให้สาธารณสุขนิเทศก์ มาปฏิบัติราชการที่กระทรวงสาธารณสุข เพื่อความสะดวกในระหว่างตรวจสอบข้อเท็จจริง กรณีอุบัติเหตุรถชน พร้อมมอบเงินช่วยเหลือครอบครัว รปภ.ผู้บาดเจ็บ
วันนี้ (17 พฤศจิกายน 2560) ที่กระทรวงสาธารณสุข จ.นนทบุรี นายแพทย์เจษฎา โชคดํารงสุข ปลัดกระทรวงสาธารณสุข พร้อมด้วย แพทย์หญิงพรรณพิมล วิปุลากร รองปลัดกระทรวงสาธารณสุขและโฆษกกระทรวงสาธารณสุข ให้สัมภาษณ์ภายหลังมอบเงินช่วยเหลือครอบครัวพนักงานรักษาความปลอดภัย (รปภ.) ที่นอนพักรักษาตัวที่โรงพยาบาลพระนั่งเกล้า จ.นนทบุรี จากเหตุรถชน ว่า กระทรวงสาธารณสุขขอเป็นส่วนหนึ่งในการสนับสนุนดูแลครอบครัวเบื้องต้น เพื่อเป็นค่าใช้จ่ายในระหว่างที่ รปภ.คุณสมชาย ยามดี ฟื้นตัวจากการบาดเจ็บ นอกเหนือจากเรื่องรักษาพยาบาล ซึ่งกระทรวงสาธารณสุขได้กําชับให้ดูแลอย่างเต็มที่และดีที่สุด โดยผู้อํานวยการโรงพยาบาลพระนั่งเกล้า ได้รายงานอาการผู้บาดเจ็บทุกวัน ทราบว่า อาการดีขึ้นโดยลําดับ ในวันนี้ยังมีไข้ ได้ให้ยาฆ่าเชื้อ พร้อมวางแผนกายภาพบําบัดต่อไป
นายแพทย์เจษฎา กล่าวต่อว่า ในวันนี้ได้พิจารณาให้ นายแพทย์ยอร์น จิระนคร สาธารณสุขนิเทศก์ เขตสุขภาพที่ 12 เข้ามาปฏิบัติหน้าที่ที่กระทรวงสาธารณสุข เพื่อความสะดวกในระหว่างตรวจสอบข้อเท็จจริง โดย ศ.คลินิกเกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ได้กําชับให้ดําเนินการสืบข้อเท็จจริงในทุกประเด็นที่สังคมให้ความสนใจให้เสร็จโดยเร็วที่สุด ซึ่งการสืบข้อเท็จจริงเป็นการทําคู่ขนานไปกับการดําเนินงานของเจ้าหน้าที่ตํารวจ ผลออกมาอย่างไร ก็จะดําเนินการตามระเบียบของทางราชการต่อไป
“ยืนยันให้ความเป็นธรรมทั้ง 2 ฝ่าย ในเรื่องคดีทุกอย่างมีหลักฐานเชิงประจักษ์ ไม่สามารถเอื้อประโยชน์ให้แก่ฝ่ายใดฝ่ายหนึ่งได้ จากการพูดคุยกับภรรยาและญาติผู้บาดเจ็บ ทราบว่า คุณหมอคู่กรณีไม่ทอดทิ้ง เข้าไปรับผิดชอบ ดูแลเต็มที่ ไม่มีการข่มขู่ใด ๆ เกิดขึ้น ซึ่งญาติค่อนข้างพอใจ และจะพูดคุยในรายละเอียดอีกครั้ง หลังจากผู้บาดเจ็บอาการดีขึ้น” นายแพทย์เจษฎา กล่าว
********************* 17 พฤศจิกายน 2560
รัฐบาลไทย-ข่าวทำเนียบรัฐบาล-คำกล่าว ของ พลเอก ประยุทธ์ จันทร์โอชา นายกรัฐมนตรี เนื่องใน “วันครู”
วันอังคารที่ 16 มกราคม 2561
คํากล่าว ของ พลเอก ประยุทธ์ จันทร์โอชา นายกรัฐมนตรี เนื่องใน “วันครู”
คํากล่าว ของ พลเอก ประยุทธ์ จันทร์โอชา นายกรัฐมนตรี เนื่องใน “วันครู”
เนื่องในโอกาสวันครูได้เวียนมาอีกครั้งหนึ่ง ในวันที่ ๑๖ มกราคม ๒๕๖๑ นี้ ผมขอส่งความเคารพและความระลึกถึงมายังผู้ประกอบวิชาชีพครูทุกท่าน
“ครู”เป็นบุคคลที่มีความหมายและความสําคัญต่อทุกคนในสังคม ในฐานะที่เป็น ผู้ประสิทธิ์ประสาทวิชาการ ปลูกฝังความคิดและจิตใจ ให้ศิษย์มีความเจริญทั้งทางสติปัญญาและคุณธรรมจริยธรรมเพื่อให้สามารถดํารงชีวิตไปในทางที่ถูกต้องเหมาะสม และมีส่วนร่วมในการขับเคลื่อนพัฒนาประเทศชาติให้ก้าวทันการเปลี่ยนแปลงของสังคมโลก
รัฐบาลตระหนักถึงความสําคัญของครูในฐานะผู้ที่สร้างคน ซึ่งเป็นพื้นฐานสําคัญของการพัฒนาประเทศ จึงได้ให้ความสําคัญกับการส่งเสริมการพัฒนาวิชาชีพครูในทุกด้าน เพื่อให้ครูสามารถมุ่งพัฒนาการเรียนการสอนเกิดประโยชน์และประสิทธิภาพแก่ผู้เรียน พร้อมทั้งส่งเสริมให้มีการนําเทคโนโลยีสารสนเทศมาใช้ เพื่อเป็นเครื่องมือสําหรับช่วยครูในการสอนหรือใช้สําหรับการเรียนรู้ด้วยตนเอง รวมทั้ง ปรับระบบการประเมินสมรรถนะที่สะท้อนประสิทธิภาพการจัดการการเรียนการสอนและการพัฒนาคุณภาพผู้เรียนเป็นสําคัญด้วย
เนื่องในโอกาสวันครู ครั้งที่ ๖๒ พุทธศักราช ๒๕๖๑ นี้ ผมขอมอบคําขวัญว่า “ศิษย์ดี ก็ด้วยครูดี มีศรัทธา” เพื่อเป็นกําลังใจให้แก่เพื่อนครูและบุคลากรทางการศึกษาที่มุ่งมั่นปฏิบัติหน้าที่สําคัญในการเป็นตัวแบบที่ดีให้แก่คนในสังคม รวมทั้ง การอบรมบ่มเพาะศิษย์ด้วยความรัก ความเข้าใจและความเมตตาเป็นที่ตั้ง เพื่อให้ศิษย์ประสบความสําเร็จในชีวิต โดยมีความรู้และคุณธรรมความดีเป็นรากฐาน หนุนนําในการดําเนินชีวิตและการประกอบอาชีพอย่างสุจริต ซึ่งบรรดาศิษย์เหล่านี้จะเป็นกําลังสําคัญของชาติบ้านเมืองในการพัฒนาประเทศไทยใหเจริญ ก้าวหน้า และมั่นคงต่อไป
ในโอกาสนี้ ผมขออารธนาคุณพระศรีรัตนตรัย และอํานาจสิ่งศักดิ์สิทธิ์ทั้งหลาย ตลอดจนเดชะพระบารมีอันแผ่ไพศาลแห่งองค์สมเด็จพระเจ้าอยู่หัว โปรดอภิบาลประทานพรให้ครูและบุคลากรทางการศึกษาทุกคนมีพลังกายและพลังใจที่เข็มแข็ง ประสบความสําเร็จ มีความเจริญก้าวหน้าในหน้าที่โดยทั่วกัน
...............................................